વઢવાણ શહેરના અનેક વિસ્તારોમાં આઝાદી બાદ પણ પ્રાથમિક સુવિધાનો અભાવ જોવા મળી રહ્યો છે. બીજીતરફ ભોગાવો નદી કાંઠાના સામા વિસ્તારમાં વિકસિત સોસાયટીઓમાં રસ્તા, પાણી અને ગટરની સુવિધા મળતી નથી. ઉનાળાની કાળઝાળ ગરમીમાં પાણી માટે રહીશોને રઝળપાટ કરવો પડી રહ્યો છે. વઢવાણ શહેરના ૮૦ ફૂટ રોડ પર અનેક સોસાયટીઓમાં પીવાના પાણીની સમસ્યા દૂર કરવા કોંગ્રેસ શાસિત પાલિકાના શાસકોએ રૂ. ૫૦ લાખના ખર્ચે પાણીની પાઈપલાઈન નાખવાનું આયોજન કર્યું છે. આથી બુધવારે રૂ. ૨૭ લાખના ખર્ચે વોર્ડ નં. ૧ પાણીની પાઈપલાઈન ખાતમુહૂર્ત કરવામાં આવ્યું હતું.